Eller... bettepigen, det er vist en ren underdrivelse. Sundhedsplejersken var her for 1½ uge siden og der vejede Laura meget tæt på de 8,5 kg, så bette er hun vist ikke mere  Vi har endelig fået gode nyheder. Fra nu af skal vi kun på Rigshospitalet to gange om ugen, hvilket giver os dobbelt så meget disponibel fritid med Laura - og den bliver brugt godt. Vi er begyndt at gå i svømmehallen - to gange om ugen, og både farmand og Laura elsker det!   Billedet her er fra første gang i svømmehallen. Der var laura lidt tilbageholdende. Jeg tror hun sugede indtryk til dig - lyde, lugte, farver, at mærke vandet osv. Efterfølgende har vi fået begejstrede lyde og kæmpesmil derude, så den er god nok - og Laura får trænet sin krop samtidig, det er bare super. Det værste er faktisk, at hun er begyndt at plaske i det lille badekar som var hun i svømmehallen - hold op nogle badevandssøer herhjemme om aftenen  Hun er blevet en rigtig grinebider, som gerne klukker højlydt når man kilder hende - og hun har fået et skønt smil som hun gerne deler med alle som vil fortælle hende hvor dejlig hun er.   Hun er også så småt begyndt at sidde i høj stol - hendes ryg er dog en del dårligere end gennemsnittet mht. kræfter, da hun ikke har kunnet ligge på maven pga. hendes ben, men vi arbejder på sagen. Hun har desuden siddet for første gang uden støtte (Ja, meget stolt mor her) Hele 27 sekunder sad hun over for mig - og kiggede op på mig. Jeg kunne vist flyve bagefter, så stolt var jeg. Hun er blevet en rigtig bandit - hvis man fumler for meget med maden brokker hun sig højlydt og skynder på en - og bagefter gaber og sukker hun ligeledes højlydt - jo, jeg bliver skisme hundset med fra morgen til aften af den lille dame.   Hun er begyndt at lege med tungen - hun rækker tunge til alle som kigger på hende - og rækker også gerne tungen ud hvis man vasker hende i ansigtet. Hun er også begyndt at flytte legetøj fra hånd til hånd, tager for det meste selv sutten i sengen og propper i munden, selvom hendes fingre driller hende fordi de er så stive. Hun er i stedet for begyndt at gribe med pincetgreb - selvom det er tidligt, så er det åbenbart hendes måde at kompensere for manglende bevægelighed i fingrene, og det virker. Hun sover stadig fra 20-21 tiden til om morgenen - jeg overvejer om jeg skulle ændre lidt på madplanen så hendes midnatsmåltid snart udgår af menuen - men det er svært, for det er også ved dette måltid hun får natskinnen på benet - så det bliver svært at bryde vanen tror jeg. Hun skal desuden have lavet skinner til fingrene nu - lægerne er ikke helt tilfredse med bevægeligheden i leddene, så nu må vi se hvad det bliver til - de siger dog, at meget af det vokser hun fra, når hun bliver ældre og får mere lyst til selv at spise osv. Den 8. juni skal hun have sat venstre lårben på plads i hoften - så kryds fingre for os, vi hader de ophold på Riget - de er så afsindig hårde for Laura og man kan tydeligt mærke det på hende - det er hårdt. Alt i alt går det fremad med rigtig god fart - hun bliver dejligere og dejligere, så vi klager ikke. Vi er ved at blive rigtig overskudsforældre med al den fritid    -Annette
hun bare kær. Alt det hår. Det er da helt vildt. Kanon godt det billede hvor hun putter hos farmand. Det er nu noget af en omgang hun/i skal igennem. Men det er dejligt at læse at i har det godt. Det skal nok gå det hele, det tror jeg bestemt. Pøj pøj, vi skal nok krydse fingre.
Mange tak for opdateringen   . Hvor er det dog dejligt at se billeder af den "lille" charmetrold og hvor er det godt at høre at det går godt fremad. Det skyldes jo i høj grad jeres store indsats   . Det bliver spændende at følge det videre forløb med hende.
hvor ser Laura dog sød ud  Hun ligner dig!
Der er noget i dit svar der ikke stemmer - Laura kan ikke både ligne mig og se sød ud  -Annette
og hvor er det dejlig for jer, at der går godt. Det er så livsbekræftende at læse og jeres datter ser jo ud til at stortrives. Hilsen Kille
kan man risikere at blive gravid igen, efter man har født? Eller hvor lang tid efter, at man er stoppet med at bløde? Ikke fordi vi planlægger en lille mere... tværtimod 
kan man blive gravid med det samme ... en fra mødregruppen har 10 mdr. mellem hendes to
     
Hvor er han dog dejlig og en rigtig lille charmetrold  Altså den barnevogn vil jeg gerne se et billede af   .
Lækker knægt du har   Han er da næsten for vakker... Jeg glæder mig også til at se pic af din barnevogn 
Fnis og så allerede med "fangedragt"-striber på  Han er da for nuttet!!